ఎం. సంజయ్

మాకునూరు సంజయ్ కుమార్ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం తెలంగాణ రాష్ట్ర సమితి పార్టీ తరపున జగిత్యాల శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
సంజయ్ 1962, జూలై 6న హనుమంతరావు, వత్సల దంపతులకు తెలంగాణ రాష్ట్రంలోని జగిత్యాల పట్టణంలో జన్మించాడు. 1989లో నాగార్జున విశ్వవిద్యాలయం పరిధిలోని విజయవాడలోని సిద్దార్థ మెడికల్ కాలేజీ నుండి ఎంబిబిఎస్ పూర్తి చేసాడు. 1992లో కర్ణాటకలోని కువెంపు యూనివర్సిటీ నుండి జెజెఎం మెడికల్ కాలేజీలో ఎంఎస్ (ఆప్తమాలజీ)లో పోస్ట్ గ్రాడ్యుయేట్ పూర్తి చేసాడు. ఆ తరువాత మెడికల్ ప్రాక్టీషనర్ (డాక్టర్) గా పనిచేశాడు.

వ్యక్తిగత జీవితం 
సంజయ్ కు రాధికతో వివాహం జరిగింది. వారికి ఒక కుమార్తె.

రాజకీయ విశేషాలు
తెలంగాణ రాష్ట్ర సమితి పార్టీతో తన రాజకీయ జీవితాన్ని ప్రారంభించిన సంజయ్, 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి కాంగ్రెస్ పార్టీ అభ్యర్థి జీవన్ రెడ్డి చేతిలో 7828 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి కాంగ్రెస్ పార్టీ అభ్యర్థి జీవన్ రెడ్డి పై 60,774 ఓట్ల మెజారిటీతో గెలుపొందాడు.

ఇతర వివరాలు 
శ్రీలంక, యునైటెడ్ అరబ్ ఎమిరేట్స్, యునైటెడ్ కింగ్‌డమ్, అమెరికా సంయుక్త రాష్ట్రాలు మొదలైన దేశాలు సందర్శించాడు.

మూలాలు

జీవిస్తున్న ప్రజలు
1962 జననాలు
జగిత్యాల జిల్లా వ్యక్తులు
జగిత్యాల జిల్లా వైద్యులు
జగిత్యాల జిల్లా రాజకీయ నాయకులు
జగిత్యాల జిల్లా నుండి ఎన్నికైన శాసన సభ్యులు
తెలంగాణ శాసన సభ్యులు (2018)